બોલિવૂડ અભિનેત્રી કરીના કપૂર બોલિવૂડના કલાકારોને મદારી સમાન ગણાવે છે. તે કહે છે કે આજની તારીખમાં બોલિવૂડના કલાકારોની સ્થિતિ મદારી જેવી થઇ ગઇ છે. શૂટિંગ બાદ ફિલ્મના પ્રમોશન માટે તેઓ એક શહેરમાંથી બીજા શહેરમાં ભટક્યા કરે છે તો ક્યારેક આ પ્રોગ્રામમાં નાચવાનું તો ક્યારેક ડાન્સ પ્રોગ્રામમાં હાજરી આપવાની. આ બધું કરીનાને અજીબ લાગે છે. તે કહે છે કે ફિલ્મો તો પહેલાં પણ બનતી હતી, પરંતુ તેનું પ્રમોશન થતું ન હતું. ફિલ્મો તો ત્યારે પણ ચાલતી હતી. આજે કલાકારોના પ્રમોશન છતાં ફિલ્મો ચાલતી નથી. આજે ફિલ્મને પ્રમોટ કરવાનાં ઘણાં બધાં માધ્યમ છે.